CELEX: 31997R1291
Language: el
Date: 1997-06-27 00:00:00
Title: Κανονισμός (ΕΚ) αριθ. 1291/97 του Συμβουλίου της 27ης Ιουνίου 1997 για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα και την τροποποίηση του κανονισμού (ΕΚ) αριθ. 3059/95 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα αγροτικά και βιομηχανικά προϊόντα (1η σειρά 1996)

Avis juridique important

|

31997R1291

Κανονισμός (ΕΚ) αριθ. 1291/97 του Συμβουλίου της 27ης Ιουνίου 1997 για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα και την τροποποίηση του κανονισμού (ΕΚ) αριθ. 3059/95 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα αγροτικά και βιομηχανικά προϊόντα (1η σειρά 1996)  

Επίσημη Εφημερίδα αριθ. L 176 της 04/07/1997 σ. 0017 - 0020

ΚΑΝΟΝΙΣΜΟΣ (ΕΚ) αριθ. 1291/97 ΤΟΥ ΣΥΜΒΟΥΛΙΟΥ της 27ης Ιουνίου 1997 για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα και την τροποποίηση του κανονισμού (ΕΚ) αριθ. 3059/95 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα αγροτικά και βιομηχανικά προϊόντα (1η σειρά 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 28,την πρόταση της Επιτροπής,Εκτιμώντας:ότι, με τον κανονισμό (ΕΚ) αριθ. 2505/96 (1), το Συμβούλιο άνοιξε κοινοτικές δασμολογικές ποσοστώσεις όσον αφορά ορισμένα αγροτικά και βιομηχανικά προϊόντα 7 ότι κρίνεται σκόπιμο να ληφθούν τα κατάλληλα μέτρα για την κάλυψη των αναγκών εφοδιασμού της Κοινότητας όσον αφορά τα εν λόγω προϊόντα υπό τους ευνοϊκότερους κατά το δυνατόν όρους 7 ότι, ως εκ τούτου, είναι σκόπιμο να ανοιχθούν κοινοτικές δασμολογικές ποσοστώσεις με μειωμένο ή μηδενικό δασμό ανάλογα με τις εκάστοτε ποσότητες, να αυξηθούν οι ποσότητες και να παραταθεί η ισχύς ορισμένων υφιστάμενων δασμολογικών ποσοστώσεων, χωρίς να διαταραχθεί η ισορροπία των αγορών των εν λόγω προϊόντων 7ότι οι τροποποιήσεις του κανονισμού (ΕΚ) αριθ. 3059/95 (2) που έχουν επέλθει με τον κανονισμό (ΕΚ) αριθ. 2505/96 δεν ισχύουν πλέον, και ότι κρίνεται σκόπιμο να διαγραφεί η αναφορά στον κανονισμό (ΕΚ) αριθ. 3059/95 από τον τίτλο του κανονισμού (ΕΚ) αριθ. 2505/96 7ότι, κατά συνέπεια, ο εν λόγω κανονισμός (ΕΚ) αριθ. 2505/96 πρέπει να τροποποιηθεί,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Ο τίτλος του κανονισμού (ΕΚ) αριθ. 2505/96 αντικαθίσταται από τον ακόλουθο τίτλο:«Κανονισμός (ΕΚ) αριθ. 2505/96 του Συμβουλίου, της 20ής Δεκεμβρίου 1996, για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα».Άρθρο 2 Το παράρτημα Ι του κανονισμού (ΕΚ) αριθ. 2505/96 τροποποιείται ως εξής:- οι γραμμές του πίνακα που παρατίθεται στο παράρτημα Ι του εν λόγω κανονισμού οι οποίες αντιστοιχούν στους αύξοντες αριθμούς 09.2711, 09.2837, 09.2935, 09.2939 και 09.2945, διαγράφονται και αντικαθίστανται από εκείνες που περιέχονται στον πίνακα του παραρτήματος Ι του παρόντος κανονισμού,- προστίθενται οι δασμολογικές ποσοστώσεις που παρατίθενται στο παράρτημα ΙΙ του παρόντος κανονισμού.Άρθρο 3 Ο παρών κανονισμός τίθεται σε ισχύ την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιανουαρίου 1997.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Λουξεμβούργο, 27 Ιουνίου 1997.Για το ΣυμβούλιοΟ ΠρόεδροςA. JORRITSMA-LEBBINK(1) ΕΕ αριθ. L 345 της 31. 12. 1996, σ. 1.(2) ΕΕ αριθ. L 326 της 30. 12. 1995, σ. 19 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 2505/96 (ΕΕ αριθ. L 345 της 31. 12. 1996, σ. 1).ΠΑΡΑΡΤΗΜΑ Ι >ΘΕΣΗ ΠΗΝΑΚΑ>ΠΑΡΑΡΤΗΜΑ ΙΙ >ΘΕΣΗ ΠΗΝΑΚΑ>